Jemtland-saken

Jemtland-saken var en norsk drapssak fra 2017 og 2018 der offeret var den 36 år gammel tobarnsmoren Janne Jemtland fra Veldre i Ringsaker etter en romjulsfest. Hun ble først skutt og senere druknet og drept av sin 47-årige ektemann, som hadde bakgrunn fra Den franske fremmedlegionen. Kriminalsaken ble en av de mest medieomtalte kriminalsakene i Norge i 2010-årene.

Hendelsesforløp 
Natt til 4. juledag 2017 forsvant Janne Jemtland. Hun hadde vært på romjulsfest sammen med ektemannen og taxituren hjem var lenge politiets siste holdepunkt. Fem dager etter forsvinningen fant en turgåer blod i Fagerlundvegen i Brumunddal, en drøy mil unna parets hjem. Letingen etter Jemtland ble kraftig intensivert. Politiet ba om at ektemannen skulle varetektsfengsles i fire uker, med full isolasjon i de to første. Dette gikk han selv med på. Han nektet fortsatt skyld etter siktelsen, som var forsettlig drap på sin kone.

12. januar 2018 kalte politiet inn til pressekonferanse. Der de forteller politiadvokat Julie Dalsveen at ektemannen til Janne Jemtland er siktet for drap. Han ble pågrepet tidligere på dagen, men har foreløpig ikke forklart seg. Det er spor på eiendommen som har gjort at politiet går til dette skrittet. Han sier seg villig til å samarbeide og blir sittende i avhør gjennom natta. 13. januar 2018 finner dykkere et lik i Glomma i Våler. Janne Jemtland var dumpet i vannet ved Eid bru. Ifølge politiet var det festet et batteri til kroppen for å holde den nede.

23. mai holder politiet en ny presseorientering. Der forteller politiets etterforskere at våpenet er funnet. Ektemannen har selv fortalt hvor de skal lete, og da snøen forsvant fant de både våpenet og magasinet. Rapporten slår fast at drukning er dødsårsaken, men at skuddskaden Janne Jemtland ble påført er en dødelig skade i seg selv. Ektemannen hevder kona hans skaffet våpenet, en CZ 82 9 mm Makarov, da hun skulle flytte alene hjem til Brumunddal og at hun oppbevarte det i sin nattbordsskuff. Flere vitner har imidlertid forklart seg for retten at de oppfattet det som Ektemannens våpen, og at han skrøt av den uregistrerte pistolen, stjålet fra et militærlager i Tsjekkia på 90-tallet og ifølge ham kjøpt på det illegale markedet i Marseille i 2010. 

Ektemannen blir tiltalt for å ha skutt Janne Jemtland utenfor deres hjem i Ringsaker natt til 29. desember 2017. Skuddskaden var dødelig og førte til umiddelbar bevisstløshet. Påtalemyndigheten mener videre at ektemannen kort tid etterpå, senket kona i vann, slik at hun døde av drukning. Begge Sønnene var i huset til Janne Jemtland. Den eldste sønnen på 14 år hørte skuddet som moren døde av. Han fikk aldri svar på SMS-en han sendte henne umiddelbart etter smellet.

Ektemannen blir senere dømt for drapet på Janne Jemtland. ektemannen ba om frifinnelse, men Eidsivating lagmannsrett dømmer ham til 17 års fengsel for forsettlig drap på sin kone Janne Jemtland.

Allerede da ektemannen ble pågrepet 12. januar 2018, ble det fort kjent at han hadde hatt en lang karriere i den profesjonelle franske kampstyrken Fremmedlegionen. Han vervet seg til styrken etter å ha sonet en voldsdom i 1993, og ble der fram til 2013. Påtalemyndigheten har sett på hans militære trening og våpenkunnskap som sentrale momenter i utarbeidelsen tiltalen om forsettlig drap.

Referanser

Eksterne lenker 
 Den siste festen

Hendelser i 2017
Hendelser i 2018
Drap
Rettssaker i Norge
Norske kriminalsaker